Alexander episcopus etc... dilectis filiis magistro et fratribus [ordinis predicatorum] salutem etc... De meritorum vestrorum multitudine clara procedit, quod affectu sincero vos in Christo diligimus, ut vestra pia desideria favore benivolo prosequimur, sed illa precipue in quibus de conscientiarum vestrarum quiete agitur et animarum utilitas continetur. Cum itaque nonnulli vestre religionis assumentes, diversis personis, que, prout asseritis, scribi et inveniri non possunt, aliqua bona interdum restituere teneantur, nos vestris supplicationibus annuentes vobis, filii magister et priores, presentium auctoritate concedimus ut singuli vestrum, in locis sibi commissis, bona ipsa in pios usus converte revaleant, prout secundum Deum viderint expedire. Nulli ergo etc.... concessionis etc.... Datum Laterani, kalendas aprilis, anno tertio.